
REPUBLIKA HRVATSKA 
TRGOVAČKI SUD U ZAGREBU
STALNA SLUŽBA 
Karlovac, Ljudevita Šestića 4

R E P U B L I K A  H R V A T S K A
R J E Š E N J E

Trgovački sud u Zagrebu, Stalna služba, po stečajnom sucu Vesni Fundurulić Perišin,  kao sucu pojedincu, postupajući po prijedlogu Financijske agencije, u stečajnom postupku nad dužnikom UDRUGA GRAĐANA ILICA 93, Zagreb, Ilica 93, OIB: 22022068833, 3. siječnja  2017. 

r i j e š i o  j e

	Odbacuje se prijedlog za otvaranje stečajnog postupka nad dužnikom UDRUGA GRAĐANA ILICA 93, Zagreb, Ilica 93, OIB: 22022068833.

Obrazloženje
	 
	Financijska agencija je 9. ožujka 2016. podnijela ovom sudu prijedlog za otvaranje stečajnog postupka nad dužnikom UDRUGA GRAĐANA ILICA 93, Zagreb, Ilica 93, OIB: 22022068833, temeljem odredbe čl. 444. st. 2. Stečajnog zakona ("Narodne novine" broj 71/15 –dalje SZ).

	Provjerom u registru udruga utvrđeno je da je sukladno čl. 55. Zakona o udrugama ("Narodne novine" broj 74/14), osoba ovlaštena za zastupanje upisana u registar udruga naznačena kao likvidator i to Sabina Bučaj, te nisu naznačeni ostali podaci za istu. Navedenom odredbom propisano je da su udruge dužne uskladiti svoje statute s tim zakonom u roku od godinu dana od dana stupanja na snagu istog, te će nadležni ured za udruge koje ne usklade svoje statute pokrenuti postupak likvidacije i u tom slučaju za likvidatora će odrediti osobu ovlaštenu za zastupanje upisanu u registar udruga.

	Kako je dakle pokrenut postupak likvidacije udruge sukladno navedenim odredbama Zakona o udrugama, to je odlučeno kao u izreci rješenja temeljem odredbe čl. 194. Zakona o parničnom postupku ("Narodne novine" broj 53/91, 91/92, 58/93, 112/99, 117/03, 88/05, 2/07, 84/08, 123/08, 57/11, 25/13 – dalje ZPP), a u svezi čl. 10. SZ-a.

U Karlovcu 3. siječnja 2017.
SUDAC:
Vesna Fundurulić Perišin, v.r.

Za točnost otpravka-
Ovlašteni službenik:
Žana Livaja


POUKA O PRAVNOM LIJEKU: 
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

